Østjyllands Politi var i dag ekstra synlige i gadebillede i Gellerup.

Det sker på baggrund af fredag aftens uroligheder, der endte med 70 anholdelser – en enkelt af dem endte med en varetægtsfængsling for narkobesiddelse.

Læs også Politiet efter Gellerup-anholdelser: Klar til at gøre det igen

Fem medlemmer af banden Loyal To Familia blev først anholdt i området omkring Bispehaven.

- Det viser sig hurtigt, at de ikke er interesserede i at samarbejde med politiet, og allerede der får vi de første konfrontationer, siger Jesper Bøjgaard Madsen, politiinspektør hos Østjyllands Politi.

Læs også 70 personer anholdt efter uroligheder i Gellerup

Senere samles en større gruppering nær Bazar Vest, og her skrider politiet så ind igen, fordi de frygtede et sammenstød.

Jeg er ked af, at området får et dårligt ry, for det er faktisk et dejligt sted at bo og være. Ditlev Elkjær, beboer

- En noget større gruppe forsamlede sig, og de er iklædt tøj, der kunne tyde på, at de tilhører forskellige grupperinger. Af frygt for at der skal ske yderligere, vurderer vi, at vi skal foretage præventive anholdelser, siger politiinspektøren.

Ødelægger det for andre

Ifølge TV2 ØSTJYLLANDs oplysninger ønsker Loyal To Familia at etablerede sig i området for at få del i narkomarkedet i Aarhus.

Men på gaden i Gellerup i dag så folk helst, at de holdt sig væk.

01:47 VIDEO: Se billeder fra uroen i aftes optaget af Local Eyes. Luk video

- Jeg synes, de ødelægger det for os andre herude. De skal tage sig sammen. Jeg synes, det er tåbeligt, siger Omar Mari, der bor i Gellerup.

Og han var ikke alene.

Læs også Efter uro: Borgmester varsler hård kurs over for bandefolk

- Det er ikke folk fra området. Det er børnefamilier, der bor her. Det er stille og roligt, jeg har aldrig oplevet noget. Jeg er ked af, at området får et dårligt ry, for det er faktisk et dejligt sted at bo og være, siger Ditlev Elkjær, der bor i Gellerup.

Se mere i tv-indslaget øverst i artiklen.